قوزئی قیبریس تورک جمهوریتی پرزیدنتی مصطفی آکینجی، قیبریس مذاکیره‌لرینده 11 آوریل‌ده باشلایا‌جاق یئنی دؤورده، هئچ کیمسه‌نین تورک طرفی‌نین تک طرف‌لی آددیم‌لار آتماسینی گؤزلنممسی لازیم اولدوغونو سؤیله‌دی.
مصطفی آکینجی، لاپتا بلدیه‌سی‌نین تشکیل ائتدیگی آیرئل‌لی فستیوالیندا ائتدیگی دانیشمادا، 11 آوریلده یاخشی نیتله باشلایا‌جاق‌لاری یئنی مذاکیره دؤورونده، بیرلشمیش میللت‌لر تشکیلاتینا اهمیت‌لی وظیفه دوشدوگونو ایفاده ائده‌رک،
"هم ایکی طرف، هم ده اوچ قارانتور اؤلکه آراسیندا چوخ جیدی بیر مکیک دیپلوماسیسی ایجرا ائدیلمه‌لی‌دیر. قضاوت و یازی‌لی رسمی تکلیف ایستمیریک. کؤرپو قوروجو دوشونجه و تکلیف ایستییریک. بمت مسئول‌لاری طرف‌سیز قالیب برابرلیگی گوده‌رک کؤمکچی اولا‌جاق آنلاییش‌لار اینکیشاف ائتدیره بیلرلر. "دئیه دانیشدی.
پرزیدنت آکینجی، روم مجلیسی‌نین 10 فوریه‌ده ائتدیگی "ائنوسیس رفراندومونون ایلدؤنومونون مکتب‌لرده قوتلانماسی" قرارینا قیبریس تورک خالقی‌نین بیر بوتون اولا‌راق قارشی چیخماسی‌نین اهمیتینه ده ایشاره ائتدی.
آکینجی، روم مجلیسی‌نین 7 آوریل‌ده بیر آددیم آتا‌راق بو سهو‌دن دؤندوگونو خاطیرلادا‌راق،
"نئجه کی یانلیشی گؤردوک، آتیلان بو دوغرو آددیمی گؤرمک و گؤسترمک ده لازیم‌دیر. یئنی مذاکیره پروسه‌سینده تک طرف‌لی آددیم‌لار آتمامیزی گؤزلمه‌سین. بو یول بیرلیکده گئدیلیرسه نتیجه آلینا بیلر." دئیه بیلدیرمیش‌دیر.
قوزئی قیبریس تورک جمهوریتی پرزیدنتی، آوریل و می آیلاریندا مذاکیره‌لرده بیر چرچیوه‌نی اورتایا چیخارمانین مومکون اولدوغونو ایفاده ائده‌رک، بونون اولماسی حالیندا ایچینی دولدورمانین دا داها آسان حالا گله بیله‌جگینی ایفاده ائتدی.
قیبریس تورک طرفی اولا‌راق، 11 آوریل‌ده باشلایا‌جاق یئنی دؤورده یاخشی نیتله و ایکی بؤلگه‌لی، ایکی توپلوملو، سیاسی برابرلیگه اساس‌لانان فدرال بیر حل ایستیقامتینده آددیم‌لار آتیلاجاغینا ایشاره ائدن آکینجی، روم طرفی‌نین ده یئنی دؤورده مذاکیره‌لره فدرالیزمین تمل فلسفه‌سینه باغلی قالا‌راق گلمه‌سی‌نین اهمیتینی وورغولادی.
